b'\n_START_ARTICLE_\nBeherovka\n_START_SECTION_\nZgodovina Beherovke\n_START_PARAGRAPH_\nLeta 1805 je svetovno znano termalno zdravili\xc5\xa1\xc4\x8de Karlove Vare obiskal grof Plettenberg-Mietingen s spremljevalcem, angle\xc5\xa1kim zdravnikom Frobingom. Stanovala sta v Hi\xc5\xa1i treh \xc5\xa1krjan\xc4\x8dkov, ki je pripadala tamkaj\xc5\xa1njemu lekarnarju Janu Becherju._NEWLINE_Strast, me\xc5\xa1ati zeli\xc5\xa1\xc4\x8da in alkohol, je povezala angle\xc5\xa1kega zdravnika in \xc4\x8de\xc5\xa1kega lekarnarja. Ko je moral zdravnik odpotovati, je dal lekarnarju listek z receptom s komentarjem: To me je precej navdu\xc5\xa1ilo. Po dolgotrajnem posku\xc5\xa1anju je izdelal Jan Bechler to, kar sedaj prodajajo kot Beherovko. Lekarnar in angle\xc5\xa1ki zdravnik se nista nikoli ve\xc4\x8d sre\xc4\x8dala.\n_START_SECTION_\nIzdelava Beherovke\n_START_PARAGRAPH_\nDa se izdela Beherovka, se potopi za en teden vre\xc4\x8de iz blaga z razli\xc4\x8dnimi za\xc4\x8dimbami (med njimi semeni jane\xc5\xbea in cimet) ter okoli 32 zeli\xc5\xa1\xc4\x8di, (to\xc4\x8dna sestava je skrivnost) v tank z alkoholom. Po tednu dni se teko\xc4\x8dina pome\xc5\xa1a z vodo in sladkorjem ter preto\xc4\x8di v hrastove sode, v katerih se stara 2 meseca. Po tem \xc4\x8dasu se napolnijo zna\xc4\x8dilne zelene, plo\xc5\xa1\xc4\x8date steklenice.\n_START_SECTION_\nProizvajalec\n_START_PARAGRAPH_\nProizvajalec Beherovke je dru\xc5\xbeba Jan Becher \xe2\x80\x94 Karlovarsk\xc3\xa1 Becherovka, a.s., ki je bila ustanovljena pred 200 leti v prvem desetletju 19. stoletja. Leta 1807 je Josef (Jan) Becher, lekarnar iz Karlovih Varov, pri\xc4\x8del prodajati gren\xc4\x8dico po lastnem receptu kot tonik v medicinske namene. Leta 1841 je Josef Becher svoje uspe\xc5\xa1no podjetje predal sinu Johannu. Johann je pri\xc4\x8del z masovno proizvodnjo in ime Becher je nelo\xc4\x8dljivo povezano z Beherovko vse do danes._NEWLINE_V naslednjih stotih letih (do 1945) se je vodenje podjetja prena\xc5\xa1alo znotraj dru\xc5\xbeine Becher. Po II. svetovni vojni je bila dru\xc5\xbeba nacionalizirana, zadnja lastnica pred zaplembo Hedda Baier-Becher, je umrla leta 2007._NEWLINE_Leta 1997 so dru\xc5\xbebo privatizirali in prodali mednarodni dru\xc5\xbebi za izdelavo likerjev, Pernod Ricard.\n_START_SECTION_\nNotranje povezave\n_START_PARAGRAPH_\nSeznam koktajlov'